CELEX: 32021D0316(02)
Language: fi
Date: 2021-03-11 00:00:00
Title: Komission päätös, annettu 11 päivänä maaliskuuta 2021, sellaisten tupakkatuotteiden, joissa on tunnusomainen maku, määrittämisessä apuna käytettävän testituotteiden teknisen arvioinnin menetelmän hyväksymisestä 2021/C 89 I/01

16.3.2021   
               
               
                  FI
               
               
                  Euroopan unionin virallinen lehti
               
               
                  CI 89/1
               
            
         KOMISSION PÄÄTÖS,
         annettu 11 päivänä maaliskuuta 2021,
         sellaisten tupakkatuotteiden, joissa on tunnusomainen maku, määrittämisessä apuna käytettävän testituotteiden teknisen arvioinnin menetelmän hyväksymisestä
         (2021/C 89 I/01)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tupakkatuotteiden tunnusomaisen maun määrittämisessä jäsenvaltioita ja komissiota avustavan riippumattoman neuvoa-antavan paneelin perustamiseen ja toimintaan liittyvästä menettelystä 18 päivänä toukokuuta 2016 annetun komission täytäntöönpanopäätöksen (EU) 2016/786 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivissä 2014/40/EU (2) kielletään sellaisten tupakkatuotteiden (savukkeiden ja kääretupakan) markkinoille saattaminen, joissa on tunnusomainen maku.
                  
               
                     (2)
                  
                  
                     Komission täytäntöönpanoasetuksessa (EU) 2016/779 (3) vahvistettiin tupakkatuotteen tunnusomaisen maun määrittämiseen liittyviä menettelyjä koskevat yhdenmukaiset säännöt.
                  
               
                     (3)
                  
                  
                     Täytäntöönpanopäätöksen (EU) 2016/786 mukaisesti riippumattoman neuvoa-antavan paneelin, jäljempänä ’paneeli’, on täsmennettävä ja tarvittaessa päivitettävä menetelmä teknistä arviointia varten, jotta se voi antaa lausunnon siitä, onko jäsenvaltioiden tai komission sille toimittamissa tupakkatuotteissa tunnusomainen maku vai ei.
                  
               
                     (4)
                  
                  
                     Paneeli hyväksyi kokouksessaan 24 päivänä kesäkuuta 2020 menetelmän, jolla tuetaan päätöksen tekemistä siitä, onko tupakkatuotteessa tunnusomainen maku. Menetelmään tehtiin joitakin vähäisiä toimituksellisia muutoksia 2 päivänä syyskuuta 2020.
                  
               
                     (5)
                  
                  
                     Täytäntöönpanopäätöksen (EU) 2016/786 9 artiklan 2 kohdan mukaisesti testituotteiden teknisen arvioinnin menetelmä sen määrittämiseksi, onko kyseisissä tupakkatuotteissa tunnusomainen maku, on toimitettava pääjohtajalle hyväksyttäväksi, ja sitä voidaan ryhtyä soveltamaan vasta, kun hyväksyntä on annettu,
                  
               ON PÄÄTTÄNYT SEURAAVAA:
         
            Ainoa artikla
            Hyväksytään tämän päätöksen liitteessä esitetty testituotteiden teknisen arvioinnin menetelmä, joka auttaa määrittelemään tupakkatuotteita, joissa on tunnusomainen maku.
         
         
            Tehty Brysselissä 11 päivänä maaliskuuta 2021.
            
               
                  Komission puolesta
               
               Sandra GALLINA
               
                  Pääjohtaja
               
               
                  Terveyden ja elintarviketurvallisuuden pääosasto
               
            
         
         
            (1)  EUVL L 131, 20.5.2016, s. 79.
         
            (2)  Euroopan parlamentin ja neuvoston direktiivi 2014/40/EU, annettu 3 päivänä huhtikuuta 2014, tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta (EUVL L 127, 29.4.2014, s. 1).
         
            (3)  Komission täytäntöönpanoasetus (EU) 2016/779, annettu 18 päivänä toukokuuta 2016, tupakkatuotteen tunnusomaisen maun määrittämiseen liittyviä menettelyjä koskevista yhdenmukaisista säännöistä (EUVL L 131, 20.5.2016, s. 48).
      
      
         
            LIITE
            Testituotteiden teknisen arvioinnin menetelmä, joka auttaa määrittämään tupakkatuotteet, joissa on tunnusomainen maku
            Soveltaminen savukkeisiin ja kääretupakoihin
            Hyväksyttiin tupakkatuotteiden tunnusomaisia makuaineita käsittelevän riippumattoman neuvoa-antavan lautakunnan 21. kokouksessa 24. kesäkuuta 2020. Vähäisiä toimituksellisia muutoksia hyväksyttiin 2. syyskuuta 2020.
            
                        Tässä kertomuksessa annetaan menetelmä, jolla tuetaan päätöstä siitä, onko tupakkatuotteessa tunnusomainen maku. Tämän menetelmän laati tupakkatuotteiden tunnusomaisen maun määrittämisessä avustava riippumaton neuvoa-antava paneeli, joka otti huomioon teknisen ryhmän näkemykset (komission täytäntöönpanopäätös (EU) 2016/786, annettu 18 päivänä toukokuuta 2016) ja alan parhaat käytettävissä olevat käytännöt.
                        Täytäntöönpanopäätöksen (EU) 2016/786 19 artiklan mukaisesti komissio julkaisee menetelmän seuraavalla asiaa koskevalla verkkosivustolla ja ilmoittaa asiantuntijaryhmien rekisteriin linkin kyseiselle verkkosivustolle.
                        Ks https://ec.europa.eu/health/tobacco/products/characterising_flavours/panel_fi ja https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1&Lang=FI.
                     
                  
               VASTUUVAPAUSLAUSEKE
            
            Tupakkatuotteiden tunnusomaisen maun määrittämisessä avustavan riippumattoman neuvoa-antavan paneelin kertomuksissa/lausunnoissa esitetään paneelin jäseninä olevien riippumattomien tutkijoiden näkemykset. Euroopan komissio julkaisee kertomukset/lausunnot ainoastaan alkukielellä.